Daoust da vezañ bet hir-gelennet gant Jezuz war hollveziadelezh e gelennadurezh - evit an denlelezh a-bezh - e krede bepred dan Ebestel e oa e Aviel evit an Israeliz hepken, kement-mañ a zispleg e vije bet troet kerkent e gresianeg evit Yuzevion an Diaspora hogen en ur gresianeg komprenadus ganto. E dibenn ar chantved kentañ, eme Claude Tresmontant, 90 % eus ar Gristenion a oa o tont eus ar baganiezh, neuze perak, mar bije bet skrivet an Avieloù er mare-se, e vijent bet skrivet en ur gresianeg diaes a-walch dezho e gompren. Setu perak e kred dezhañ e oa bet skrivet an Avieloù da gentañ en hebraeg ha troet da choude e gresianeg, pe, dan nebeutañ e vije bet kemeret notennoù eus komzoù Jezuz en hebraeg hag ar re-mañ a vije bet arveret evit sevel an testennoù e gresianeg. Met piv e vije bet ar re o dije kemeret an notennoù-se ? C. Tresmontant a lavar ne zlee ket mankout an dud desket en-dro dan Ebestel evit ober se. A chell bezañ !